खोड़ा बस्ती के लिए माया सरकार की सौगात  
राज्य सरकार ने एक्शन लेते हुए इस बस्ती के लिए 300 करोड़ के पैकेज का ऐलान किया है। ये पैसा बस्ती की नालियों, गटर और साफ-सफाई में खर्च होगा।
एनडीटीवी के रवीश कुमार की एक न्यूज़ स्टोरी गाजियाबाद से सटे खोड़ा बस्ती के लोगों के लिए एक नई सौगात लेकर आई है। एनडीटीवी ने पिछले हफ्ते इस बस्ती की बदहाली को दिखाया था जिसके बाद राज्य सरकार ने एक्शन लेते हुए इस बस्ती के लिए 300 करोड़ के पैकेज का ऐलान किया है। ये पैसा बस्ती की नालियों, गटर और साफ-सफाई के अलावा तमाम बुनयादी सुविधाओं को दुरुस्त करने के लिए खर्च किया जाएगा। साथ ही मुख्यमंत्री मायावती खुद हर महीने यहां आकर हालात का जायज़ा लेंगी। इस फैसले के बाद से खोड़ा बस्ती के लोगों में खासा उत्साह है।